ai4bharat/Pralekha huggingface dataset:
প্রধানমন্ত্রীরদপ্তর
বেনারসে বেনারস হিন্দু ইউনিভার্সিটি ঘুরে দেখলেন প্রধানমন্ত্রী; উন্মোচন করলেন মদন মোহন মালব্যর মূর্তি এবং বিভিন্ন প্রকল্পের উদ্বোধন-ও করলেন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ বেনারসের বেনারস হিন্দু ইউনিভার্সিটি ঘুরে দেখেন। তিনি পণ্ডিত মদন মোহন মালব্যর মূর্তি ছাড়াও বেনারসের ঘাটগুলিতে অনেকগুলি দেওয়াল চিত্র উন্মোচন করেন। শ্রী মোদী পণ্ডিত মদন মোহন মালব্যর মূর্তিতে পুষ্পার্ঘ্য-ও অর্পণ করেন।
উত্তর প্রদেশের রাজ্যপাল শ্রী রাম নায়েক, মুখ্যমন্ত্রী শ্রী যোগী আদিত্যনাথ এবং অন্যান্য বিশিষ্ট ব্যক্তিবর্গ সেখানে উপস্থিত ছিলেন।
প্রধানমন্ত্রী পণ্ডিত মদন মোহন মালব্য ক্যান্সার হাসপাতাল এবং ভাবা ক্যান্সার হাসপাতালের উদ্বোধন করেন লাহারতারায়। উত্তর প্রদেশ ও পার্শ্ববর্তী রাজ্য – মধ্যপ্রদেশ, ছত্তিশগড়, ঝাড়খন্ড ও বিহার থেকে অসুস্থ মানুষ সুসংহত চিকিৎসার জন্য এই হাসপাতালগুলিতে আসতে পারবেন।
শ্রী মোদী এছাড়াও নতুন ভাবাট্রনটি জাতির উদ্দেশে উৎসর্গ করেন।
প্রধানমন্ত্রী হাসপাতাল দুটির ডে কেয়ার ইউনিট এবং বহির্বিভাগ ঘুরে দেখেন। তিনি রোগীদের সঙ্গে কথাবার্তা বলেন। একই সঙ্গে তিনি পিএমজেএওয়াই – আয়ুষ্মান ভারতের সুফলভোগীদের সঙ্গেও কথাবার্তা বলেন।
CG/SSS/SB
(Visitor Counter : 113
কেন্দ্রীয়মন্ত্রিসভা
কোরিয়া ও ভারতের মধ্যে পুলিশ সহযোগিতা সংক্রান্ত সমঝোতাপত্রে মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কোরিয়া ন্যাশনাল পুলিশ এজেন্সি  এবং ভারতের স্বরাষ্ট্র মন্ত্রকের মধ্যে সীমান্ত পারের অপরাধ মোকাবিলা এবং দু’দেশের পুলিশের মধ্যে সহযোগিতা বৃদ্ধি সংক্রান্ত একটি সমঝোতা স্বাক্ষরের প্রস্তাব অনুমোদিত হয়েছে।
সন্ত্রাসমূলক অপরাধ এবং এক দেশ থেকে অন্য দেশে সংগঠিত অপরাধ মোকাবিলা ও দু’দেশের মধ্যে গোয়েন্দা তদন্ত ও আইন কার্যকর করার দায়িত্বযুক্ত এজেন্সিগুলির মধ্যে সহযোগিতা সংক্রান্ত একটি কাঠামো গড়ে তোলার বিষয়ে এই সমঝোতা বিশেষভাবে কার্যকর ভূমিকা নেবে।
CG/PB/DM
(Visitor Counter : 65
ভূ-বিজ্ঞানমন্ত্রক
আন্তর্জাতিক বর্ষা প্রকল্প কার্যালয়ের উদ্বোধন করা হয়েছে
নতুন দিল্লি, ২৮ ফেব্রুয়ারি, ২০২২
কেন্দ্রীয় বিজ্ঞান ও প্রযুক্তি মন্ত্রী ডক্টর জিতেন্দ্র সিং আজ জাতীয় বিজ্ঞান দিবস উপলক্ষে ভার্চুয়াল মাধ্যমে আন্তর্জাতিক বর্ষা প্রকল্প কার্যালয়, ইন্টারন্যাশনাল মনসুনস প্রজেক্ট অফিস-এর আনুষ্ঠানিক উদ্বোধন করেছেন। কেন্দ্রীয় সরকারের ভূ মন্ত্রকের অধীনে পুনার ইন্ডিয়ান ইনস্টিটিউট অফ ট্রপিক্যাল মেট্রোলজিতে এই ইন্টারন্যাশনাল মনসুনস প্রজেক্ট অফিস গড়ে তোলা হয়েছে। প্রাথমিকভাবে পাঁচ বছরের জন্য একে সাহায্য করা হবে। এই কার্যালয়ের মাধ্যমে জাতীয় অর্থনীতিতে বর্ষার গুরুত্ব সম্পর্কে আলোকপাত করা হবে। জলবায়ু সংক্রান্ত গবেষণায় এই কার্যালয়কে কাজে লাগানো হবে। ওয়ার্ল্ড ক্লাইমেট রিসার্চ প্রোগ্রাম এবং ওয়ার্ল্ড ওয়েদার রিচার্জ প্রোগ্রাম, এ দুটিই রাষ্ট্রসঙ্ঘের বিশ্ব আবহাওয়া সংস্থা দ্বারা সমন্বিত আন্তর্জাতিক প্রোগ্রাম।
দেশে ইন্টারন্যাশনাল মনসুনস প্রজেক্ট অফিস স্থাপনের অর্থ বর্ষার সময় ঋতু পরিবর্তনশীলতা সমাধানের ক্ষেত্রে একটি সমন্বিত বৈজ্ঞানিক পদ্ধতির প্রসার ঘটাতে সাহায্য করবে। এই কার্যালয়ের মাধ্যমে বর্ষা এবং ঘূর্ণিঝড়ের পূর্বাভাস দেওয়ার ক্ষমতা যেমন বৃদ্ধি পাবে, তেমনি বর্ষা সংক্রান্ত গবেষণা আরও শক্তিশালী করা সম্ভব হবে।
নতুন এই কার্যালয়টির উদ্বোধন করেন কেন্দ্রীয় মন্ত্রী ডক্টর জিতেন্দ্র সিং বলেন, বর্ষা সংক্রান্ত গবেষণার ক্ষেত্রে এই কার্যালয়ের ব্যাপক গুরুত্ব রয়েছে। যা নির্বিঘ্নে বর্ষা গবেষণার ক্ষেত্রে কাজ করবে। এই ধরনের কার্যালয় স্থাপনের মাধ্যমে বিশ্বব্যাপী বর্ষা গবেষণাকে গতি এনে দেবে। যা আন্তর্জাতিক এবং জাতীয় স্তরে সুবিধা প্রদান করবে।
CG/ SB
(Visitor Counter : 149
ক্রেতা, খাদ্যএবংগণবন্টনমন্ত্রক
চিনি শিল্পের উন্নতিতে বাড়তি আখ ইথানল উৎপাদনে ব্যবহার করা হবে : পরিবেশ বান্ধব জ্বালানী ইথানল পেট্রোলের সঙ্গে মিশিয়ে ব্যবহার করলে বৈদেশিক মুদ্রার সাশ্রয় হবে
নয়াদিল্লী, ২২ আগস্ট, ২০২০
চিনি শিল্পের উন্নতির জন্য সরকার বিভিন্ন পদক্ষেপ নিয়েছে। এরফলে চিনি কলের মালিকরা সঠিক সময়ে আখ চাষিদের তাদের প্রাপ্য অর্থ মেটাতে পারছেন। বাড়তি চিনি এবং আখ নিয়ে কি করা যায় তা নিয়ে দীর্ঘদিন ধরে ভাবনাচিন্তা চলছে। ইথানল হল আখ থেকে উৎপাদিত একটি পরিবেশ বান্ধব জ্বালানী যা পেট্রোলের সঙ্গে মিশিয়ে ব্যবহার করা যায়। এরফলে দেশে বৈদেশিক মুদ্রার সাশ্রয় হবে।
পেট্রোলিয়াম ও প্রাকৃতিক গ্যাস মন্ত্রকের সচিব এবং আর্থিক পরিষেবা বিভাগের সচিবকে নিয়ে খাদ্য ও গণবন্টন দপ্তরের সচিব শুক্রবার একটি বৈঠক করেছেন। এই বৈঠকে প্রথম সারির ব্যাঙ্ক ও তেল কোম্পানীগুলি, আখ উৎপাদনকারী প্রধান প্রধান রাজ্যগুলির আখ কমিশনার এবং চিনি শিল্পের সঙ্গে যুক্ত প্রতিনিধিরা অংশ নিয়েছিলেন। ইথানলের সরবরাহ বৃদ্ধি করে সেটিকে কত বেশি পরিমানে পেট্রোলের সঙ্গে মেশানো যায় বৈঠকে তা নিয়ে আলোচনা হয়েছে। চিনি কলের প্রতিনিধিরা౼ যাঁরা ইথানল উৎপন্ন করেন, তেল কোম্পানীগুলি౼ যারা ইথানল কেনেন এবং বিভিন্ন ব্যাঙ্ক౼ যারা ঋণ দেয় তাদের মধ্যে একটি ত্রিপাক্ষিক চুক্তি হয়েছে। এই চুক্তি অনুযায়ী যেসব চিনিকলের আর্থিক অবস্থা খুব একটা ভালো নয় তাদেরকেও ব্যাঙ্কগুলি লোন দেবে। এরফলে ওইসব চিনিকলগুলি নতুন ডিস্টিলারি তৈরি করবে অথবা তাদের কারখানায় ডিস্টিলারির ব্যবস্থা থাকলে সেটির উৎপাদন ক্ষমতা বাড়াবে। এইভাবে দেশে ইথানলের উৎপাদন বাড়বে।
২০১৮-১৯ সালে তেল কোম্পানীগুলিকে চিনি কলগুলি ১৮৯ কোটি লিটার ইথানল সরবরাহ করেছে। এরফলে ৫ শতাংশ ইথানল মিশ্রণের পরিকল্পনা রূপায়িত হয়েছে। ২০১৯-২০ সালে এই পরিমান বৃদ্ধি করে ১৯০-২০০ কোটি লিটার করার লক্ষ্যমাত্রা ধার্য করা হয়েছে। ২০২২ সালে মোট পেট্রোলের ১০ শতাংশ এবং ২০৩০ সালে ২০ শতাংশ ইথানল মেশানোর পরিকল্পনা করা হয়েছে। এরজন্য খাদ্য ও গণবন্টন দপ্তর নিয়মিত আর্থিক পরিষেবা দপ্তর, পেট্রোলিয়াম ও প্রাকৃতিক গ্যাস মন্ত্রক, পরিবেশ বন ও জলবায়ু পরিবর্তন মন্ত্রক, রাজ্য সরকারের প্রতিনিধি এবং চিনিকল ও ব্যাঙ্কগুলির প্রতিনিধিদের সঙ্গে নিয়মিত বৈঠক করছে। ইথানলের উৎপাদন ৬০০ কোটি লিটারে পৌঁছানোর জন্য ব্যাঙ্কগুলি ৩৬২টি প্রকল্পে মোট ১ লক্ষ ৮৬ হাজার কোটি টাকা ঋণ দেওয়ার সিদ্ধান্ত নিয়েছে। এরজন্য বছরে ৪ হাজার ৪৫ কোটি টাকা সুদ পাওয়া যাবে। এই সুদের টাকা সরকার মেটাবে। এ পর্যন্ত ৬৪টি প্রকল্পের কাজ শুরু করার জন্য ঋণের প্রস্তাব অনুমোদিত হয়েছে। তারফলে আগামী ২ বছরে ইথানলের উপাদন ১৬৫ কোটি লিটার বৃদ্ধি পাবে। ২০২২ সালের মধ্যে দেশে ৪২৬ কোটি লিটার থেকে বাড়িয়ে ৫৯০ কোটি লিটার ইথানলের উৎপাদন করার পরিকল্পনা রয়েছে।
চিনি কলের মালিকদের বাড়তি আখ দিয়ে ইথানল তৈরিতে উৎসাহ দেওয়ার জন্য সরকার একগুচ্ছ পদক্ষেপ গ্রহণ করেছে। চিনিকল এবং ডিস্টিলিয়ারিজগুলির মালিকদের তাদের বর্তমান ক্ষমতার ৮৫ শতাংশ ইথানল তৈরির জন্য প্রস্তাব দেওয়া হয়েছে। এরজন্য বি-হেভি মোলাসেস এবং চিনির রসের পরিবর্তে ইথানল তৈরিতে উৎসাহ দেওয়া হয়েছে।
(CG/CB/NS
তথ্যওসম্প্রচারমন্ত্রক
এই প্রথমবার শিশুরা মুম্বাই আন্তর্জাতিক চলচ্চিত্র উৎসবের অংশ নিতে পারবেন
মুম্বাই, ২৮ মে, ২০২২
আমরা যখন চলচ্চিত্রের অফুরন্ত আনন্দ উদযাপন করছি, তখন কিভাবে আমরা আমাদের তরুণ সৃজনশীল মনকে দূরে রাখতে পারি! হ্যাঁ, এই প্রথমবার ১৮ বছরের কম বয়সী কিশোর-কিশোরীরাও ১৭তম মুম্বাই আন্তর্জাতিক চলচ্চিত্র উৎসবে অংশ হতে চলেছেন। দক্ষিণ এশিয়ার নন ফিচার ফিল্মগুলির জন্য সবচেয়ে পুরনো ও বৃহত্তম চলচ্চিত্র উৎসবের মধ্যে অন্যতম হ’ল এটি। তারা এই চলচ্চিত্র উৎসবে ‘রামায়ণ : দ্য লেজেন্ড অফ প্রিন্স রাম’ এবং ‘মাইটি লিটল ভীম: আই লাভ তাজমহল’ দুটি অ্যানিমেশন চলচ্চিত্র দেখার সুযোগ পাবেন।
এই দুটি চলচ্চিত্র দেখার জন্য কোনও প্রবেশ মূল্য লাগবে না। সকলের জন্য উন্মুক্ত থাকবে। এমনকি, যদি আপনি বা আপনার সন্তান এমআইএফএফ প্রতিনিধি হিসাবে নাম নথিভুক্ত নাও করে থাকেন, তা হলেও এই দুটি শো দেখতে পাবেন। এমনকি, তারা ভারতীয় চলচ্চিত্রের জাতীয় সংগ্রহশালা পরিদর্শন এবং চলচ্চিত্র বিশেষজ্ঞদের সঙ্গে আলাপচারিতা করার সুযোগ পাবেন।
‘রামায়ণ দ্য লেজেন্ড প্রিন্স রাম’ চলচ্চিত্রটি আগামী ৩১শে মে ফিল্ম ডিভিশন কমপ্লেক্সের জেবি হলে দুপুর ৩টে ৪৫ মিনিটে প্রদর্শিত হবে। অন্যদিকে ‘মাইটি লিটল ভীম: আই লাভ তাজমহল’ চলচ্চিত্রটি আগামী ৩০শে মে ফিল্ম ডিভিশন কমপ্লেক্সের অডি-২ এ দুপুর ৩টে ৪৫ মিনিটে প্রদর্শিত হবে।
চলচ্চিত্র সম্পর্কে:
ভারত ও জাপানের যৌথ প্রযোজনায় প্রথম অ্যানিমেশন চলচ্চিত্র ‘রামায়ণ দ্য লেজেন্ড অফ প্রিন্স রাম’ এমআইএফএফ-তে বিশেষ প্রদর্শনী হচ্ছে। বাল্মীকি রামায়ণের উপর ভিত্তি করে ‘রামায়ণ দ্য লেজেন্ড অফ প্রিন্স রাম’ চলচ্চিত্রটি জাপানের মাঙ্গা, মার্কিন যুক্তরাষ্ট্রের ডিজনি এবং ভারতের রবি বর্মার তিনটি সমধর্মী শিল্পীগোষ্ঠীর অ্যানিমেশনের সমন্বয় শৈলীতে উঠে এসেছে। ছবিটি পরিচালনা করেছেন কিংবদন্তী ভারতীয় অ্যানিমেটর রাম মোহন এবং জাপানী পরিচালক ইয়োগো সাকো ও কোইচি সাস্কি।
‘মাইটি লিটল ভীম: আই লাভ তাজমহল’ ভারতের প্রথম নেটফ্লিক্স অরিজিনাল অ্যানিমেশন সিরিজের ওয়ার্ল্ড প্রিমিয়র হবে এই উৎসবে। অ্যানিমেশন চলচ্চিত্র তৈরির জগতে ২৫ বছরের অভিজ্ঞতা সহ জি ইন্সটিটিউট অফ ক্রিয়েটিভ আর্টস, - এর প্রাক্তন ছাত্র কৃষ্ণমোহন চিন্তাপাতলা এই মহাকাব্যিক বিনোদনমূলক চলচ্চিত্রটি পরিচালনা করেছেন।
CG/SS/SB
(Visitor Counter : 98
নীতিআয়োগ
অটল ইনোভেশন মিশনের জন্য নতুন মিশন ডিরেক্টর নিয়োগের বিজ্ঞপ্তি
নয়াদিল্লী, ৫ এপ্রিল, ২০২১
প্রখ্যাত সমাজ-প্রযুক্তিবিদ ডঃ চৈতন্য বৈষ্ণবকে অটল ইনেভেশন মিশনের নতুন মিশন ডিরেক্টর হিসেবে নিয়োগ করা হয়েছে। ভারত সরকারের আওতাধীন নীতি আয়োগ পরিচালিত একটি জনকল্যাণমুখী উদ্যোগ হল অটল ইনোভেশন মিশন। ডঃ চৈতন্য বৈষ্ণব অটল ইনোভেশন মিশনের দ্বিতীয় মিশন ডিরেক্টর হিসেবে দায়িত্বভার গ্রহণ করবেন। এর আগে ২০১৭ সালের জুন মাস থেকে প্রথম মিশন ডিরেক্টর হিসেবে এই পদের দায়িত্বভার সামলেছেন শ্রী রামনাথন রামানান। বর্তমানে ডঃ বৈষ্ণব আমেরিকার ম্যাসাচুসেটস্ ইন্সটিটিউট অফ টেকনোলজি -তে কর্মরত ছিলেন।
অটল ইনোভেশন মিশনের দৃঢ় ভিত্তি প্রতিস্থাপনের ক্ষেত্রে অমূল্য অবদানের জন্য রামানানকে ধন্যবাদ জানিয়েছে নীতি আয়োগ। তাঁর চার বছরের কর্মজীবনে অটল ইনোভেশন মিশনের প্রসারলাভ ঘটেছে এবং এই মিশনকে আরও এগিয়ে নিয়ে যেতে তিনি সক্রিয় ভূমিকা পালন করেছেন।
নীতি আয়োগ অটল ইনোভেশন মিশনের নতুন মিশন ডিরেক্টর ডঃ বৈষ্ণবকে স্বাগত জানিয়েছে। নতুন মিশন ডিরেক্টর এপ্রিল মাসের মাঝামাঝি দায়িত্বভার গ্রহণ করবেন। ডঃ বৈষ্ণব জটিল প্রযুক্তিগত ব্যবস্থাপনা তৈরির ক্ষেত্রে প্রশিক্ষণপ্রাপ্ত একজন ইঞ্জিনিয়ার।
গত এক বছর ধরে তিনি এমআইটি-তে পড়াশোনা এবং গবেষণা উভয় ক্ষেত্রে যুক্ত ছিলেন। এমনকি দেশের সামগ্রিক অবস্থার উন্নতি সাধনে মৌলিক বাধা অপসারণে গ্রামীণ সম্প্রদায়ের সঙ্গে কাজ করেছেন। তিনি একাধিক পেশাদার ও সামাজিক সংগঠনের সহ-প্রতিষ্ঠাতাও। এমআইটি থেকে প্রযুক্তি, পরিচালনা ও নীতি বিষয়ে পিএইচডি করেছেন।
অটল ইনোভেশন মিশনের উদ্দেশ্য হল দেশ জুড়ে উদ্ভাবন ও উদ্যোক্তাদের জন্য একটি ইকো ব্যবস্থাপনা তৈরি করা। এই মিশনের আওতায় এখনও পর্যন্ত ৬৫০টি জেলায় বিদ্যালয় স্তরের ২৭৫৯টি অটল টিঙ্কারিং ল্যাব প্রতিষ্ঠিত হয়েছে। এর মাধ্যমে ৩০ লক্ষ ৫০ হাজারেরও বেশি ছাত্রছাত্রীকে নতুন প্রযুক্তি বিষয়ে শিক্ষা দেওয়া হয়েছে। অটল ইনোভেশন মিশন এখন ৬৮টি অটল ইনকিউবেটর পরিচালন করছে। এমনকি ২ হাজারটি স্টার্টআপ প্রতিষ্ঠা করেছে। এরমধ্যে ৬২৫টি স্টার্টআপ মহিলা পরিচালিত। পাশাপাশি অটল ইনোভেশন মিশন গ্রামীণ ভারতের চাহিদা পূরণের জন্য ২০টি অটল কমিউনিটি ইনোভেশন সেন্টার প্রতিষ্ঠা করেছে।
CG/SS/NS
(Visitor Counter : 189
নির্বাচনকমিশন
পাঞ্জাব বিধানসভার সাধারণ নির্বাচন রবিবার, ২০শে ফেব্রুয়ারি অনুষ্ঠিত হবে
নতুনদিল্লি, ১৭ই জানুয়ারি, ২০২২
নির্বাচন কমিশন বিভিন্ন বিষয় বিবেচনা করে ৮ই জানুয়ারি ঘোষণা করেছিল, পাঞ্জাবে সাধারণ নির্বাচনের জন্য ২১শে জানুয়ারি বিজ্ঞপ্তি ঘোষণা করা হবে এবং ১৪ই ফেব্রুয়ারি ভোট গ্রহণ করা হবে ।
এরপর কমিশন রাজ্য সরকার, রাজনৈতিক দল ও অন্যান্য সংগঠনের থেকে জানতে পারে শ্রী গুরু রবিদাসজির জন্মজয়ন্তী উপলক্ষ্যে বিপুল সংখ্যক ভক্ত পাঞ্জাব থেকে বারানণসী যান। এ বছর ১৬ই ফেব্রুয়ারি গুরু রবিদাসজির জন্মজয়ন্তী উদযাপিত হবে। নির্বাচন কমিশনকে জানানো হয়েছে, এই উপলক্ষ্যে বিপুল সংখ্যক ভক্ত সপ্তাহখানেক আগেই বারাণসীর উদ্দেশে যাত্রা শুরু করে থাকেন। এর ফলে ১৪ই ফেব্রুয়ারি ভোট গ্রহণ হলে বহু মানুষ ভোট দিতে পারবেন না। এই প্রেক্ষিতে ১৬ই ফেব্রুয়ারির পরে ভোট গ্রহণের দিন ধার্য করতে কমিশনের কাছে অনুরোধ করা হয়েছে। কমিশন এই বিষয়ে রাজ্য সরকার, ও পাঞ্জাবের মুখ্য নির্বাচনী আধিকারিকের কাছ থেকে নানা তথ্য সংগ্রহ করে।
এরপর সব দিক বিবেচনা করে নির্বাচন কমিশন সিদ্ধান্ত নিয়েছে, পাঞ্জাবে বিধানসভার সাধারণ নির্বাচনের নির্ঘণ্ট পরিবর্তন করা হবে। নতুন নির্ঘণ্ট হলঃ-
১। বিজ্ঞপ্তি জারি করা হবেঃ- ২৫শে জানুয়ারি, ২০২২ 
২। মনোনয়নপত্র জমা দেবার শেষ দিনঃ- ১লা ফেব্রুয়ারি, ২০২২ 
৩। মনোনয়নপত্র পরীক্ষা করে দেখা হবেঃ- ২রা ফেব্রুয়ারি ২০২২ 
৪। মনোনয়নপত্র প্রত্যাহারের শেষ দিনঃ- ৪ঠা ফেব্রুয়ারি, ২০২২ 
৫। ভোটগ্রহণঃ- ২০শে ফেব্রুয়ারি,২০২২ 
ভোট গণনাঃ- ১০ই মার্চ ২০২২ 
CG/CB/NS
(Visitor Counter : 103
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০২ অক্টোবর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ৮৯.৭৪ কোটি টিকার ডোজ দেওয়া হয়েছে
বর্তমানে আরোগ্যের হার ৯৭.৮৬ শতাংশ, যা মার্চ ২০২০- থেকে সর্বনিম্ন
গত ২৪ ঘন্টায় ২৪,৩৫৪ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ২,৭৩,৮৮৯ ; ১৯৭ দিন পর যা সর্বনিম্ন
মোট আক্রান্তের চেয়ে সক্রিয়ভাবে আক্রান্তের হার ১ শতাংশের নিচে রয়েছে, বর্তমানে তা ০.৮১ শতাংশ, মার্চ-২০২০-র পর থেকে সর্বনিম্ন
গত ২৪ ঘন্টায় ২৫ হাজার ৪৫৫ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৩০ লক্ষ ৬৮ হাজার ৫৯৯
সাপ্তাহিক ভিত্তিতে আক্রান্তের হার ১.৬৮ শতাংশ যা গত ৯৯ দিন ধরে ৩ শতাংশের নিচে
দৈনিক আক্রান্তের হার ১.৭০ শতাংশ যা গত ৩৩ দিন ধরে ৩ শতাংশের নিচে
এ পর্যন্ত ৫৭.১৯ কোটি নমুনা পরীক্ষা করা হয়েছে
CG/ SB
(Visitor Counter : 141
প্রতিরক্ষামন্ত্রক
এয়ার মার্শাল বিবেক রাম চৌধুরী পিভিএসএম, এভিএসএম, ভিএম বিমান বাহিনীর উপপ্রধান হিসাবে দায়িত্ব নিয়েছেন
নতুন দিল্লি, ১ জুলাই,২০২১
এয়ার মার্শাল বিবেক রাম চৌধুরী, পিভিএসএম, এভিএসএম, ভিএম আজ বিমানবাহিনীর উপ প্রধান হিসেবে দায়িত্ব গ্রহণ করেছেন। তিনি ১৯৮২ সালের ২৯ ডিসেম্বর একজন ফাইটার পাইলট হিসাবে ভারতীয় বিমানবাহিনীতে যুক্ত হয়েছিলেন। প্রায় ৩৯ বছর ধরে তিনি দায়িত্ব পালন করে আসছেন। এয়ার মার্শাল বিবেক রাম চৌধুরীর ৩৮০০ ঘণ্টারও বেশি সময় বিভিন্ন ধরনের ফাইটার এবং প্রশিক্ষণ বিমান চালানোর অভিজ্ঞতা রয়েছে। এরমধ্যে, অপারেশন মেঘদুত এবং অপারেশন সফেদ সাগর অভিযান উল্লেখযোগ্য। তিনি ন্যাশনাল ডিফেন্স একাডেমি এবং ওয়েলিংটনের ডিফেন্স সার্ভিসেস স্টাফ কলেজের প্রাক্তনী।
ভারতীয় বিমান বাহিনীতে এয়ার অফিসার হিসাবে তাঁর দুটি যুদ্ধবিমানকে কমান্ড করার অভিজ্ঞতা রয়েছে। একজন এয়ার ভাইস মার্শাল হিসেবে তিনি এয়ার ফোর্স একাডেমির ডেপুটি কমান্ডার, চিফ অফ এয়ার স্টাফ অপারেশনসের সহকারি প্রধান এবং বিমানবাহিনীর পার্সোনেল অফিসার্স বিভাগের সহকারি প্রধান হিসাবে তার দায়িত্ব পালন করেন। ভারতীয় বিমানবাহিনীর উপ প্রধান হিসেবে দায়িত্ব নেওয়ার আগে তিনি ওয়েস্টার্ন এয়ার কমান্ডের এয়ার অফিসার কমান্ডিং ইন চিফ ছিলেন।
এয়ার মার্শাল বিবেক রাম চৌধুরী ভারতীয় বিমানবাহিনীর উপপ্রধান হিসেবে এইচ এস অরোরার স্থলাভিষিক্ত হলেন। এয়ার মার্শাল এইচ এস অরোরা' তাঁর ৩৯ বছরের কর্ম জীবন শেষ করে ৩০ জুন ২০২১ অবসর গ্রহণ করেছেন।
নতুন উপপ্রধানকে আজ বিমান বাহিনীর পক্ষ থেকে গার্ড অফ অনার দেওয়া হয়।
CG/ SB
(Visitor Counter : 163
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
রাজ্য / কেন্দ্রশাসিত অঞ্চলগুলিতে ২৯.৩৫ কোটির বেশি টিকার ডোজ সরবরাহ
রাজ্য / কেন্দ্রশাসিত অঞ্চলগুলির কাছে টিকাকরণের জন্য ২.১৪ কোটির বেশি টিকার ডোজ রয়েছে
নয়াদিল্লি, ২২ জুন, ২০২১
সর্বজনীন কোভিড-১৯ টিকাকরণ কর্মসূচির নতুন পর্যায়ের গতকাল সূচনা হয়েছে। মহামারী প্রতিরোধ ও মোকাবিলায় সরকারের সুসংবদ্ধ কৌশলের একটি গুরুত্বপূর্ণ স্তম্ভই হল টিকাকরণ। এর পাশাপাশি সরকার কোভিড আদর্শ আচরণ মেনে চলার ওপর গুরুত্ব দিচ্ছে। কেন্দ্রীয় সরকার সারা দেশে কোভিড-১৯ টিকাকরণ অভিযান ত্বরান্বিত করতে অঙ্গীকারবদ্ধ। উল্লেখ করা যেতে পারে, প্রধানমন্ত্রী গত ১৬ জানুয়ারি দেশব্যাপী কোভিড-১৯ টিকাকরণ কর্মসূচির সূচনা করেন। এরপর, টিকার ডোজের যোগানের সঙ্গে সঙ্গে টিকাকরণ অভিযানের গতি ও পরিধি বেড়েছে। একইসঙ্গে, রাজ্য ও কেন্দ্রশাসিত অঞ্চলগুলিতেও টিকার যোগান অব্যাহত রয়েছে। সার্বিকভাবে সকলের টিকাকরণ সরকারের লক্ষ্য।
দেশব্যাপী টিকাকরণ অভিযানের অঙ্গ হিসেবে ভারত সরকার নিখরচায় কোভিড টিকার ডোজ সরবরাহ করে রাজ্য ও কেন্দ্রশাসিত অঞ্চলগুলিকে সাহায্য করে আসছে। সর্বজনীন কোভিড-১৯ টিকাকরণ অভিযানের নতুন পর্যায়ে কেন্দ্রীয় সরকার ৭৫ শতাংশ টিকার ডোজ নিখরচায় রাজ্য ও কেন্দ্রশাসিত অঞ্চলগুলিকে সরবরাহ করবে। উৎপাদক সংস্থাগুলির কাছ থেকে সংগ্রহ করে ভারত সরকার রাজ্য / কেন্দ্রশাসিত অঞ্চলগুলিকে ২৯ কোটি ৩৫ লক্ষ ৪ হাজার ৮২০টি টিকার ডোজ সরবরাহ করেছে। এর মধ্যে আজ সকাল ৮টা পর্যন্ত পাওয়া তথ্য অনুযায়ী অপচয় হওয়া টিকার ডোজ সহ ২৭ কোটি ২০ লক্ষ ১৪ হাজার ৫২৩টি টিকার ডোজ ব্যবহার করা হয়েছে।
রাজ্য / কেন্দ্রশাসিত অঞ্চলগুলির কাছে এখনও টিকাকরণের জন্য ২ কোটি ১৪ লক্ষ ৯০ হাজার ২৯৭টি টিকার ডোজ রয়েছে। এছাড়াও, আগামী তিনদিনে রাজ্য / কেন্দ্রশাসিত অঞ্চলগুলিকে আরও ৩৩ লক্ষ ৮০ হাজার ৫৯০টি টিকার ডোজ সরবরাহ করা হবে।
CG/BD/DM/
(
আয়ুষ
জাতীয় হোমিওপ্যাথি শিক্ষা প্রতিষ্ঠানের ছাত্রী নিবাসের ভিত্তিপ্রস্তর স্থাপন করলেন কেন্দ্রীয় আয়ুষ প্রতিমন্ত্রী
কলকাতা, ৩০ অক্টোবর, ২০১৮
স্বাস্থ্য পরিষেবার আয়ুষ বিভাগের আয়ুর্বেদ, যোগ, ইউনানি, সিদ্ধা, হোমিওপ্যাথি, ন্যাচারোপ্যাথি বিভাগে শিক্ষা প্রতিষ্ঠানে উন্নতমানের প্রশিক্ষণ প্রদানে জোর দিয়েছেন আয়ুষ মন্ত্রকের স্বাধীন দায়িত্বপ্রাপ্ত কেন্দ্রীয় প্রতিমন্ত্রী শ্রী শ্রীপদ যেশু নায়েক। কলকাতায় আজ হোমিওপ্যাথির জাতীয় শিক্ষা প্রতিষ্ঠানে ছাত্রী নিবাস ভিত্তিপ্রস্তর স্থাপন অনুষ্ঠানে তিনি ভাষণ দিচ্ছিলেন। মন্ত্রী শিক্ষা প্রতিষ্ঠানের নির্দেশক ও প্রশাসনিক কর্মীদের কাছে নির্দিষ্ট সময়ের আগেই এই ছাত্রাবাসটির কাজ সম্পন্ন করার আবেদন জানান। তিনি বলেন, ২০০ ছাত্রীর বসবাসের বিষয়টি যত দ্রুত সম্ভব কার্যকর করে তুলতে হবে। প্রতিষ্ঠানে সব রোগীদের যেন উন্নত মানের চিকিৎসা পরিষেবা প্রদান করা হয় ও আয়ুষ চিকিৎসা পরিষেবা আরও মজবুত করে তোলা হয়, সে বিষয়ে তিনি গুরুত্ব দেন। সারা দেশ এমনকি, প্রতিবেশী আফগানিস্তান, বাংলাদেশ, মালয়েশিয়া, ভুটান সহ অন্যান্য দেশ থেকেও রোগীরা এই হাসপাতালে চিকিৎসার জন্য আসেন। মন্ত্রী বলেন, স্বাস্থ্য পরিষেবা ক্ষেত্রে শিক্ষা ব্যবস্থায় এই প্রতিষ্ঠান যেন উন্নত পরিষেবার নতুন মাইল ফলক স্থাপন করে, সে বিষয়ে নজর দিতে হবে। জনসচেতনতা বাড়াতে এবং এই ক্ষেত্রে আয়ুষ বিভাগে চিকিৎসা পরিষেবা আরও মজবুত করতে রাজ্য সরকারেরও এগিয়ে আসা উচিৎ বলে মন্ত্রী পরামর্শ দেন।
আয়ুষ মন্ত্রকের যুগ্মসচিব রোশন জাগ্গি অনুষ্ঠানে উপস্থিত ছিলেন। তিনি বলেন ১১ তলার এই ছাত্রী নিবাসটি যাতে ২০২০ সালের জানুয়ারি মাসের আগে তৈরি হয়ে যায়, সে বিষয়ে প্রশাসনের নজর দেওয়া উচিৎ। শিক্ষা প্রতিষ্ঠানে ও ছাত্রী নিবাসে উচ্চ গতির ইন্টারনেট সংযোগ থাকবে বলেও তিনি জানান। তিনি বলেন, শিক্ষা প্রতিষ্ঠান চত্বর পরিষ্কার-পরিচ্ছন্ন রাখার জন্য স্বচ্ছ ভারত অভিযানের ওপর বিশেষ জোর দিতে হবে।
স্বচ্ছ ভারত অভিযান উপলক্ষে আয়োজিত প্রবন্ধ ও শ্লোগান প্রতিযোগিতায় পুরষ্কার বিজয়ী এবং গ্রীষ্মকালীন প্রশিক্ষণের পুরষ্কার-প্রাপকদের হাতে সম্মাননা তুলে দেন কেন্দ্রীয় আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী। তিনি একটি গাছের চারা রোপণ করেন। পরে, ছাত্রী নিবাস তৈরির কাজটি বাস্তব রূপ দেবার জন্য বিস্তারিত পরিকল্পনা নিয়ে আধিকারিকদের সঙ্গে আলোচনা করেন। আজকের এই অনুষ্ঠানে শিক্ষা প্রতিষ্ঠানের আধিকারিক ও কর্মীদের উপস্থিতিতে একটি সাংস্কৃতিক অনুষ্ঠানও হয়।
CG/PM/SB…
(Visitor Counter : 114
বিদ্যুৎমন্ত্রক
আন্তর্জাতিক স্তরে ভারতীয় বৈদ্যুতিন সাজ-সরঞ্জামের গ্রহণযোগ্যতা বাড়ানোর লক্ষ্যে গুরুত্বপূর্ণ পদক্ষেপ
নতুন দিল্লি, ৭ এপ্রিল, ২০২২
ভারতে নির্মিত বৈদ্যুতিন সাজ-সরঞ্জামের রপ্তানি বাড়তে চলেছে। রপ্তানির ক্ষেত্রে যে সমস্ত বাধা-বিপত্তি রয়েছে তা দূর করা হচ্ছে। কেন্দ্রীয় শক্তি মন্ত্রকের অধীন স্বশাসিত সংস্থা সেন্ট্রাল পাওয়ার রিসার্চ ইন্সটিটিউট  প্রতিষ্ঠানকে ন্যাশনাল অ্যাক্রিডিটেশন বোর্ড ফর সার্টিফাইং বডিজ  পক্ষ থেকে মর্যাদাপূর্ণ অ্যাক্রিডিটেশন বা স্বীকৃতি দানের অধিকার দেওয়া হয়েছে। এরফলে, সিপিআরআই প্রতিষ্ঠানটি আইএসও/আইইসি ১৭০৬৫ অনুযায়ী বৈদ্যুতিন সাজ-সরঞ্জামে স্বীকৃতি দিতে পারবে। এই স্বীকৃতির ফলে উৎপাদক সংস্থাগুলি যারা সিপিআরআই-এর কাছ থেকে ইতিমধ্যেই প্রয়োজনীয় শংসাপত্র পেয়েছে তারা বৈদ্যুতিন সামগ্রীর পুনরায় যাচাই স্বীকৃতি ছাড়াই সেগুলি রপ্তানি করতে পারবে। এরফলে, দেশে বৈদ্যুতিন সাজ-সরঞ্জামের উৎপাদন আরও বাড়বে এবং আত্মনির্ভর ভারত গঠনের পথ আরও মসৃণ হবে।
ভারতে তৈরি বৈদ্যুতিন সাজ-সরঞ্জাম বিভিন্ন দেশে রপ্তানি হয়। রপ্তানিকারীরা শক্তি মন্ত্রকের কাছে একটি বিষয়ের সমাধানে দরবার করে আসছে। মন্ত্রকের পক্ষ থেকে এই বিষয়টির সমাধান হলে দেশে বৈদ্যুতিন শিল্প ক্ষেত্রে প্রতিযোগিতা আরও বাড়বে এবং যে কয়েকটি দেশে ভারতীয় বৈদ্যুতিন সামগ্রী সংগ্রহের ক্ষেত্রে আপত্তি রয়েছে তা সিপিআরআই প্রতিষ্ঠানের পক্ষ থেকে দেওয়া শংসাপত্রের মাধ্যমে দূর করা সম্ভব হবে। এই প্রেক্ষিতে কেন্দ্রীয় বিদ্যুৎ মন্ত্রক সিপিআরআই প্রতিষ্ঠানকে অবিলম্বে শংসাপত্র দেওয়ার প্রয়োজনীয় যাবতীয় ছাড়পত্র আদায়ের নির্দেশ দেয়। সেই অনুসারে সিপিআরআই একাধিক বৈদ্যুতিন সাজ-সরঞ্জাম যেমন - ট্রান্সফর্মার ও রিয়েক্টর, কেবল ও এ সংক্রান্ত অন্যান্য সরঞ্জাম, ক্যাপাসিটর, স্যুইচ গিয়ার ও কন্ট্রোল গিয়ার, অ্যানার্জি মিটার প্রভৃতি বৈদ্যুতিন উপকরণের ক্ষেত্রে শংসাপত্র দেওয়ার স্বীকৃতি অর্জন করেছে। এই স্বীকৃতি আদায়ের ফলে ভারতীয় রপ্তানিকারীদের বৈদ্যুতিন সাজ-সরঞ্জামগুলির কার্যকারিতা যাচাইয়ের জন্য আর বিদেশে যাওয়ার প্রয়োজন পড়বে না। সর্বোপরি এই স্বীকৃতি দেশে আরও বেশি সংখ্যক বৈদ্যুতিন সাজ-সরঞ্জাম উৎপাদক সংস্থা ও রপ্তানিকারীদের উৎসাহিত করবে।
CG/BD/AS/
(Visitor Counter : 158
ইস্পাতমন্ত্রক
সুসংহত ইস্পাত প্লান্টে কাজের শ্রেষ্ঠত্বের জন্য ২৫তম প্রধানমন্ত্রী পুরস্কার প্রদান করবেন ইস্পাত মন্ত্রী
নয়াদিল্লি, ২৮ ফেব্রুয়ারি, ২০১৯
কেন্দ্রীয় ইস্পাত মন্ত্রী চৌধুরী বীরেন্দ্র সিং আগামীকাল  ২০১৬-১৭ বর্ষে সুসংহত ইস্পাত প্লান্টে শ্রেষ্ঠ কাজের জন্য নতুন দিল্লীতে ‘২৫-তম প্রধানমন্ত্রী পুরস্কার’ প্রদান করবেন।
ইস্পাত মন্ত্রকের এই পুরস্কারের মধ্যে রয়েছে প্রধানমন্ত্রী ট্রফি, ইস্পাত মন্ত্রী ট্রফি এবং শংসাপত্র। ১৯৯২-৯৩ সাল থেকে ইস্পাত মন্ত্রক শ্রেষ্ঠ কাজের জন্য এই পুরস্কার প্রদান শুরু করে, যা ২০১৬-১৭ বর্ষে ২৫ বছর পূর্ণ করেছে।
৪টি ভাগে এই পুরস্কার প্রদান করা হবে :
· প্রতিযোগিতায় অংশগ্রহণকারী সমস্ত প্ল্যান্টের মধ্যে যে প্ল্যান্টের কাজ শ্রেষ্ঠ, তাকে প্রধানমন্ত্রী ট্রফি এবং ২ কোটি টাকা পুরস্কার প্রদান করা হবে।
· প্রতিযোগিতায় দ্বিতীয় স্হানাধিকারিকে ইস্পাত মন্ত্রী ট্রফি এবং ১ কোটি টাকার পুরস্কার প্রদান করা হবে।
· অন্য বিভাগে পুরস্কারের মধ্যে থাকছে ‘সর্বোচ্চ উন্নয়ন কৃতজ্ঞতা শংসাপত্র’ এবং ’থিম বেসড অ্যাওয়ার্ড’।
এই পুরস্কার প্রদানের উদ্দেশ্যই হল, জাতীয় অর্থনীতিতে সুসংহত ইস্পাত প্লান্টের কাজকে আরও বেশি উৎসাহ প্রদান, যা মূলধনী সম্পদ এবং দক্ষ শ্রমিক বৃদ্ধিতে সাহায্য করবে। এই পুরস্কার আরও বেশি উৎসাহ প্রদান করবে ইস্পাত প্ল্যান্টের দক্ষতা ও গুণমান সমৃদ্ধিতে। গত দু বছরে ভারতের যে সমস্ত ইস্পাত প্ল্যান্টগুলি এক মিলিয়ন টনেরও বেশি লৌহ আকরিক এবং কাঁচা ইস্পাত তৈরি করতে সক্ষম হয়েছে তারাই এই প্রতিযোগিতায় অংশগ্রহণ করেছে।
প্লান্টগুলির দক্ষতা বিচার করবে বিচারকমন্ডলী। এই বিচারকমন্ডলীর মধ্যে রয়েছে বিশিষ্ট প্রযুক্তিবিদ, ব্যবস্হাপনা বিশেষজ্ঞ, শ্রমিক সংগঠন, অর্থনীতিবিদ, লোহা এবং ইস্পাত গ্রাহকরা।
CG/SS/NS
(Visitor Counter : 80
প্রধানমন্ত্রীরদপ্তর
প্রধানমন্ত্রী ভিডিও বার্তার মাধ্যমে মণিপুর সাংগাই উৎসবে ভাষণ দিলেন
“মণিপুর সাংগাই উৎসব মণিপুরের মানুষের ভাবনা এবং উৎসাহের পরিচায়ক”
“মণিপুর ঠিক যেন একটি সুন্দর মালা যেখানে একজন মিনি ভারতকে দেখতে পাবেন”
“সাংগাই উৎসব ভারতের জীববৈচিত্র্যের উদযাপন করছে”
“যখন আমরা প্রকৃতি, প্রাণী এবং গাছকে আমাদের উৎসব এবং উদযাপনের অঙ্গ করে নেব, তখন সহাবস্থান আমাদের জীবনের স্বাভাবিক অঙ্গ হয়ে ওঠে”
নয়াদিল্লি, ৩০ নভেম্বর ২০২২
প্রধানমন্ত্রী শ্রী নরেন্দ্র মোদী আজ ভিডিও বার্তার মাধ্যমে মণিপুর সাংগাই উৎসবে ভাষণ দিয়েছেন। রাজ্যের সবচেয়ে বড় উৎসব বলে চিহ্নিত মণিপুর সাংগাই উৎসব মণিপুরকে বিশ্বমানের পর্যটন কেন্দ্র হিসেবে তুলে ধরতে সাহায্য করেন। এই উৎসবের নামকরণ হয়েছে রাজ্যের অতুলনীয় হরিণ ‘সাংগাই’-এর নামে। এই হরিণটি একমাত্র মণিপুরেই পাওয়া যায়।
সমাবেশে ভাষণে প্রধানমন্ত্রী মণিপুরের মানুষকে অভিনন্দন জানান সফলভাবে মণিপুর সাংগাই উৎসবের আয়োজন করার জন্য। করোনা অতিমারীর জন্য দু’বছর বাদে এই উৎসবের আয়োজন করা হচ্ছে জানিয়ে প্রধানমন্ত্রী বিশাল আকারের এবারের আয়োজনে আনন্দ প্রকাশ করেন। এই উৎসবের আয়োজন করার জন্য মণিপুর সরকার এবং মুখ্যমন্ত্রী এন বীরেন সিং-এর প্রয়াস এবং সার্বিক দর্শনের প্রশংসা করে বলেন - “মণিপুর সাংগাই উৎসব মণিপুরের মানুষের ভাবনা এবং উৎসাহের পরিচায়ক”।
মণিপুরের প্রাকৃতিক সৌন্দর্য, সাংস্কৃতিক ঐতিহ্য এবং বৈচিত্র্যের প্রাচুর্য নিয়ে প্রধানমন্ত্রী বলেন যে প্রত্যেকে অন্তত একবার না একবার এই রাজ্যে আসতে চান। শ্রী মোদী বিভিন্ন রত্ন দিয়ে গাঁথা একটি সুন্দর মালার সঙ্গে এই রাজ্যের তুলনা করেন। তিনি আরও বলেন যে মণিপুর ঠিক যেন একটি সুন্দর মালা যেখানে একজন মিনি ভারতকে দেখতে পাবেন।
প্রধানমন্ত্রী বলেন যে, ভারত এই অমৃতকালে ‘এক ভারত শ্রেষ্ঠ ভারত’-এর আদর্শ নিয়ে এগিয়ে চলেছে। সাংগাই উৎসবের থিম – ‘একতার উৎসব’-এর ওপর আলোকপাত করে শ্রী মোদী বলেন, এই উৎসবের সফল আয়োজন আগামীদিনে সারা দেশের প্রাণশক্তি এবং উৎসাহের কারণ হয়ে ওঠবে। তিনি বলেন, “সাংগাই শুধুমাত্র মণিপুরের রাজ্যপ্রাণীই নয়, ভারতের আস্থা এবং বিশ্বাসেও তা একটি বিশেষ স্থান দখল করে আছে। সাংগাই উৎসব ভারতের জীববৈচিত্র্যেরও উদযাপন করছে”। তিনি আরও বলেন, এটি প্রকৃতির সঙ্গে ভারতের সাংস্কৃতিক এবং আত্মিক বন্ধনেরও উদযাপন করছে। প্রধানমন্ত্রী আরও জানান যে এই উৎসব দীর্ঘস্থায়ী জীবনযাপনের লক্ষ্যে অপরিহার্য সামাজিক সচেতনতা গড়ে তুলতে অনুপ্রেরণা দেয়। তিনি বলেন, “যখন আমরা প্রকৃতি, প্রাণী এবং গাছকে আমাদের উৎসব এবং উদযাপনের অঙ্গ করে নেব, তখন সহাবস্থান আমাদের জীবনের স্বাভাবিক অঙ্গ হয়ে ওঠে”।
সাংগাই উৎসব শুধু রাজ্যের রাজধানীতে আয়োজিত না হয়ে গোটা রাজ্যজুড়ে আয়োজিত হওয়ায় প্রধানমন্ত্রী খুশি প্রকাশ করে বলেন যে ‘একতার উৎসব’-এর প্রেরণা এর ফলে প্রসারিত হয়েছে। শ্রী মোদী জানান, এই উৎসবের বিভিন্ন ভাব এবং রং দেখতে পাওয়া যাবে নাগাল্যান্ড সীমান্ত থেকে মায়ানমার সীমান্ত পর্যন্ত প্রায় ১৪টি স্থানে। তিনি এই উদ্যোগের প্রশংসা করেন এবং বলেন, “যখন আমরা আরও বেশি করে মানুষের সঙ্গে এই ধরনের উৎসবকে সংযুক্ত করতে পারব, তখনই এটি পূর্ণ সাফলতা অর্জন করবে”।
ভাষণের শেষে প্রধানমন্ত্রী আমাদের দেশের শতবর্ষ প্রাচীন উৎসব ও মেলাগুলির উল্লেখ করেন এবং বলেন যে এতে যে শুধু আমাদের সংস্কৃতিই সমৃদ্ধ হয় তা নয়, স্থানীয় অর্থনীতিও চাঙ্গা হয়ে ওঠে। তিনি বলেন, সাংগাই উৎসবের মতো অনুষ্ঠানগুলি লগ্নিকারক ও শিল্পপতিদের কাছে বড় আকর্ষণ। সবশেষে তিনি বলেন, “আমার পূর্ণ বিশ্বাস আছে যে ভবিষ্যতে এই উৎসব রাজ্যে আনন্দ এবং উন্নয়নের শক্তিশালী মাধ্যম হয়ে উঠবে”।
PG/AP/DM/
(